Klippe gooi kan nie vergeestelik word nie | Om te probeer verstaan
← Ateïste sal mos nie gelowiges vervolg nie, of hoe?
Gun gelowige regeerders of ongelowiges mens meer vryheid? (Op Judith se aanvraag) →
Klippe gooi kan nie vergeestelik word nie
Posted on Julie 31, 2010 by Retha Faurie | Lewer kommentaar
Jy moes dit al gehoor het: 'n Christen/ Bybelboelie/ Fariseër of wat jy dit ookal wil noem, vertel dat iets sonde is, dat die dader daarmee moet ophou. En die reaksie is dan: "Hou op klippe gooi!"
Verkeerd. Baie verkeerd.
Die Bybelverhaal waarvolgens mens nie moet klippe gooi nie, is in Johannes 8: 'n Vrou word betrap op owerspel. (Waar is die man wat op dieselfde daad betrap is? Volgens die Mosaiese wette moes albei die owerspeliges gestenig word.) Mense wil haar stenig volgens die wet. Jesus sê die een wat sonder sonde is, moet die eerste klip gooi. Hulle verdwyn. Dan vertel Jesus: "Ek veroordeel jou nie. Hou op sonde doen."
Volgens die Hou-op-klipgooi-kalante is Jesus daar besig om klippe te gooi – Hy vertel dan die vrou moet ophou sonde doen! Wat meer is, voor dit impliseer Jesus dat al die klipgooiers ook sonde het – is dit nog klippe wat hy gooi?
"Klippe gooi" verwys na 'n letterlike aktiwiteit in die Bybel, nie om iets sonde te noem nie. Iemand wat oor klip gooi kla wanneer 'n ander mens sonde of beweerde sonde aanspreek, verdraai die Bybel.
Ns: As jy Sondagskool gee vir tieners/ 'n Bybelstudiegroep vir jongmense lei/ 'n predikant is, kan jy jou jong mense leer wat die Bybel oor oordeel sê. Die Bybel is nie so eensydig anti-oordeel soos die moderne samelewing se oor-vereenvoudigde idee van "Jy mag nie oordeel nie." (Sien Joh 7:24, 1 Kor. 2:15, 1 Kor 5:12-13, Jak. 2:9. Sien Matt 7:1-2 Lukas 6:37 in konteks met verse rondom, en in konteks met die feit dat mens wel deur God geoordeel gaan word, sodat dit nie beteken "noem niks sonde en niks wat jy doen sal later sonde genoem word nie.")
This entry was posted in Bybel, Idees vir Sondagskool Kleuterkerk Bybelklubs and tagged oordeel. Bookmark the permalink.